GYEONGSEONG CREATURE
Naayos ko na'ng lahat kay Direktor Ichiro ng Ospital ng Ongseong.
May espesyal na kabuluhan ang sanggol sa sinapupunan mo
hindi lang kay G. Ishikawa kung hindi pati sa akin.
Ibig sabihin…
alagaan mo nang mabuti ang iyong sarili,
Binibining Akiko.
Pasensiya na, pero sarado na kami.
Isang oras nang tumigil sa paglutang ang mga espora.
Nagising na ba siya?
Opo, pero hindi pa siya gumagalaw.
Baka nasobrahan ang gamit natin ng nitrogen?
Ano'ng nasa isip mo?
Seishin.
Tenyente Kato, may bisita tayo.
Ito si Ginang Maeda. Asawa ni Komisyoner Ishikawa
at ang anak ni Tenyente Heneral Maeda ng Militar.
Bawal ang mga tagalabas dito sa ibaba.
Siya rin ang pinakamalaking tagatustos ng ospital natin, Tenyente.
'Yan na ba 'yon?
Huwag kang masyadong lalapit.
Seishin.
Buhay ka pa pala.
Sensei Seishin.
SA PAGITAN NG PANGANGATWIRAN AT PAGDADAHILAN
IKAWALONG BAHAGI PAGGISING
Matindi siguro ang pinagdaanan niya.
Hindi pa rin siya makatulog o makakain kahit kaunti.
E, si Tae-sang?
Hindi na siya nakabalik.
Inaresto ang lahat ng mga negosyante sa Bonjeong.
Oo, kumusta?
Oo.
Sige.
-Opo. -Tumahimik kayo!
Upo!
Manong Gu, ano'ng nangyayari?
Bakit wala pang balita kay Ginoong Jang?
Hindi niya ba tayo ililigtas?
Ganoon ba 'yon?
Pambihira!
SANGLAAN
SARADO NGAYON
Tae-sang.
Ano'ng binabalak mo?
Umuwi ka na, pwede?
Patay na ba siya?
Humihinga pa.
Dalhin na ninyo para magamot. Bilis.
Opo!
Patayin ninyo siya…
Hanapin ninyo…
ang gagong 'yon
at patayin ninyo siya!
Tumigil kayong lahat at tumayo nang tuwid!
Balik sa puwesto.
Direktor! May iuulat po ako?
Mahalaga ba 'yan?
Nakita po si Sarhento Haneda sa tambakan ng bangkay.
May malala pong tama ng bala.
Paumanhin, Ginang Maeda. Pwede bang maghintay ka muna sa loob?
G. Jang!
Ano'ng ginagawa mo rito?
May kinailangan akong gawin
pero hindi ako nakalabas.
Kaya kailangan ko
ng tulong mo, Ginang Maeda.
Ibig mong sabihin, may nagtatago pang Josenjing dito?
Opo. Mukhang ganoon na nga po.
Direktor Ichiro!
Mukhang narito sa bahaging ito ang Josenjing.
May nakitang dugo ang sundalong ito malapit sa silid ng panustos.
Ginang Maeda,
hindi magandang pagkakataon…
May panganib! Bilis!
Nasa panganib si Ginang Maeda!
Hanapin ninyo si Ginang Maeda! Ngayon na!
Ginang Maeda.
Huwag ka nang magtanong. Magmaneho ka lang.
Sige na.
Salamat.
Ano po'ng gagawin ko? Hihinto po ba ako?
Sa Bonjeong tayo.
SANGLAAN SARADO NGAYON
Galing ka na naman sa Gintong Yaman?
Hinihintay po ninyo ako?
Apat na araw na.
Hindi pa rin siya umuugnay,
kaya mukhang hindi na siya makakabalik.
At isa pa, trabaho nating hanapin si Myeong-ja.
Nagawa na natin 'yon, kaya pwede na tayong umuwi.
Maghanda ka. Uuwi na tayo bukas nang maaga.
Dapat ako na lang 'yong nagpaiwan.
Desisyon niya 'yon.
Si Myeong-ja lang ang kailangan niyang iligtas, pero…
nang dahil sa atin…
Dapat nanatili ako at naghanap ng paraan para iligtas si Ina.
Dapat naghiganti man lang ako sa mga gumawa noon sa kanya.
Sa ganoon, hindi siya maiiwang mag-isa.
At hindi ako inuusig ng konsensiya ko.
Ano'ng ibig mong sabihin?
Nakita ko si Ina.
Naroon pa rin siya…
sa Ospital ng Ongseong.
Naging ganyan siya mula noong bumisita si Ginang Maeda.
Parang nagagalit siya sa kung saan.
Hinahanap niya ang anak niya.
Po?
Hindi siya nagagalit,
nababalisa lang.
Tatanungin ulit kita.
Nasaan ang mga Josenjing na itinakas mo?
Hindi ko alam.
Nasaan si Jang Tae-sang?
Sana…
Sana nga alam ko.
Hindi mo yata naiintindihan.
Magsisimula ba tayo ulit?
Simula…
Magsimula ulit…
Naranasan mo bang
bunutan ng mga kuko?
Naranasan mo na bang mapaso…
o pahirapan gamit ang kuryente?
Alam mo ba ang mangyayari
kapag ibinuhos sa ilong mo ang tubig na may pinulbos na sili
habang nakatali kang patiwarik?
Kapag umabot doon,
hindi na kayang maging tao ng isang tao.
Kung malagay ka sa sitwasyong 'yon,
huwag kang manlaban, masisira ang buhay mo.
Sabihin mo na lang ang nalalaman mo.
Hindi sasama ang loob ko kung ipagkakanulo mo ako sa ganoong sitwasyon.
Tandaan mo 'yon.
Tatanungin ulit kita.
Ano'ng totoong layunin ng sanglaan ninyo?
Mga rebelde ba kayo?
O pinopondohan ninyo ang hukbong pangkasarinlan?
Sumagot ka!
Nasaan si Jang Tae-sang?
Punyeta…
Gising ka na.
Ginang Maeda.
Salamat naman at bumaba na ang lagnat mo.
Gumagaling na rin ang mga sugat mo.
Gaano na ako katagal dito?
Sa ngayon, apat na araw na.
Matindi ang gulong ginawa mo sa Ospital ng Ongseong.
Hindi mo naman kailangang ibuwis ang buhay mo sa problema ng iba.
Hindi ka naman ganyan.
Kasi,
medyo nagalit ako.
Hindi ko kasalanang ganito ang nangyari sa bansang ito.
Hindi ko kasalanang ikinulong doon at naghihirap ang mga taong 'yon, pero…
Pero ano?
Pero…
noong makita na mismo ng mga mata ko,
nagalit ako.
Nainis ako.
Hindi mo nakayanan ang kawalang katarungan bilang kapwa taga-Joseon?
Hindi ko 'yon makayanan
bilang kapwa tao.
Akala mo ba, pantay-pantay ang buhay ng tao?
Bakit, sa tingin mo ba, hindi?
Hanggang ngayon ba,
kaibigan pa rin ang turing mo sa akin?
Sunud-sunod na pagpatay?
Opo, 11 pagpatay sa Cheonggyecheon nitong nakalipas na apat na araw.
Humingi na kami ng awtopsiya sa ward ng militar.
Malaking bilang ng mga bangkay ang nasa kakaibang kalagayan.
Kakaiba? Paanong kakaiba?
Nawawala po ang mga utak nila.
Galing siya sa ward ng militar.
Ito ang House of Golden Treasure!
Hindi.
Hindi namin ipinagbibili ang sanglaan.
Ano'ng ibig mong sabihin?
Namatay…
Ano'ng sinasabi mo? Sino'ng patay?
Sino ka ba sa akala mo?
Mag-ingat ka nga sa mga lumalabas sa bunganga mo!
Oo, narinig mo ako! Tumahimik ka!
Itikom mo 'yang bunganga mo kung ayaw mong tahiin ko 'yan.
Ano ba'ng alam nila?
Ang lakas ng loob nilang sabihing patay na siya na parang alam nila?!
Inuubos yata nito ang pasensiya ko.
House of Golden Treasure.
Nasagot na ng tauhan ko ang tanong na 'yan.
Ako?
Ako ang may-ari ng sanglaang ito,
si Jang Tae-sang.
Oo.
Buhay at maayos ako.
Dumarami ang nagmamasid sa sanglaan ngayon, ano?
Tae-sang, ikaw…
Tingnan ninyo ang ginawa ninyo.
Dapat hindi kayo nagsara. Ilang araw lang akong nawala.
Kaya kung anu-ano na'ng naiisip nila.
Ikaw…
ayos ka lang ba?
Oo naman.
Hindi ka nasaktan!
Siyempre, hindi!
Loko ka!
Kung ayos ka lang, bakit ang tagal mo?
Masaya ka bang halos atakehin na ako sa puso?
Wala kang awang bata ka!
Uy, pasensiya na.
May dahilan ako!
Kumalma na kayo, Gng. Nawol.
Pasensiya na po talaga.
Tama na nga ito.
Sige na, kunin mo na si Manong Gu.
Nasaan ba siya?
Tumayo ka.
Hindi! Ayaw kong sumama!
Labas!
Ginoong Jang!
Dito ka muna.
Tumigil ka riyan!
Saan ka pupunta?
Si Jang ba 'yon ng Golden Treasure?
Narito ako para kay Komisyoner Ishikawa.
Hoy, ikaw! Hindi mo ako pinapansin?
Pakisabing narito ako.
Bastos ka!
Mga barumbado lang
ang bigla na lang manununtok sa gusto lang makipag-usap.
Kung pulis ka, bakit hindi ka umasal nang tama?
Mas malaking gulo ang ginawa mo kaysa sa inaasahan ko.
Sabi mo kasi, gawin ko ang lahat.
Kaya,
ano'ng ginawa mo sa mga taga-Joseon na tinulungan mong tumakas?
Sino ba'ng mga taga-Joseon ang tinutukoy mo?
Gaya ng sabi ko, narito ako bilang kinatawan ng Samahan ng mga Negosyante.
Hinihingi ko sa 'yong pakawalan ang mga inosenteng negosyante.
Hindi bababa sa sampung paglabag ang ginawa nila.
Malakas na pag-awit, pagtugtog ng jazz,
paglabag sa kaayusan at batas sa seguridad, at iba pa.
Multahan na lang ninyo.
Sa tingin mo maaayos ito ng pera?
Pinakamalinis at pinakamadali 'yon, hindi ba?
At kung ayaw ko?
Kung ganoon, magsasara na lahat ng negosyo sa Bonjeong mula ngayon.
Alam mong gaganapin na 'yong pangangalap ng pondo para sa giyera
sa isang araw.
Matitigil ang lahat ng paghahatid ng pagkain at inumin sa pagtitipon.
At isa pa, hindi kaagad makukuha ng mga opisyal at mga asawa nila
ang mga pinasadya nilang kasuotan.
Kapag nangyari 'yon, mag-iimbestiga ang mga awtoridad.
Maiipit ka dahil doon, hindi ba?
Pinagbabantaan mo ba ako?
Kapag dumating ang panahong lumakas ang mahihina,
may tinatawag kaming, "pagkakaisa."
Ginagawa lang namin ang makakaya namin sa sitwasyon.
Matuto kang lumugar.
Huwag mong ibuwis ang buhay mo sa bagay na wala kang kinalaman.
May natutunan akong mahalaga sa pagbisita ko sa Ospital ng Ongseong.
Kapag kailangan mong magbuwis ng buhay,
ibigay mo na'ng lahat.
Dahil kapag nag-alinlangan ka,
mamamatay ka.
Kilala ko ang mga pangunahing pinaghihinalaan sa pangyayaring ito.
Si Jang Tae-sang ng Bahay ng Gintong Yaman,
ang tiktik na si Yoon Chae-ok, at…
ang bayarang babaeng taga-Joseon na nagngangalang Akiko.
Binibining Akiko?
Ayos ka lang ba?
Ano'ng dahilan mo para sabihing sila ang may sala?
Lahat ng binanggit ko,
pumasok at tumakas sa Ospital ng Ongseong.
Ano ba'ng nangyari sa ospital?
Hindi ko maaaring ibahagi ang impormasyong 'yan.
Sekreto 'yan ng militar.
Akiko.
Aki…
Ano ito…
Sabihin mo nga.
Ano ba'ng nangyari roon?
Ano talaga ang nangyayari sa loob ng Ospital ng Ongseong?
Alam mo na,
medyo mahal ang halaga ng impormasyong 'yan.
At itinuturing na nasa pinakamataas na antas
ang pagpapanatiling lihim ng nagaganap sa Ospital ng Ongseong.
Maibabahagi ko lang ang impormasyong 'yon kapag may sapat nang tiwalang nabuo.
Nakikipagkasundo ka ba?
G. Ishikawa!
Pareho tayong makikinabang sa sinasabi ko.
Tumupad na ako sa pangako ko
at ibinalik ko na si Akiko sa 'yo.
Ikaw naman.
Pakawalan mo ang mga kababayan ko.
Labas na!
Malaya na kayo!
Labas na! Malaya na tayo!
Ginoong Jang…
Buhay ka?
Kaya mo bang tumayo?
Bakit ngayon ka lang?
Lumabas na muna tayo.
Halika na.
-Bonjeong! -Bonjeong!
Bonjeong!
Gusto ba ninyong mamatay?
Tumahimik kayo!
Bonjeong.
-Mori. -Opo!
Komisyoner, po?
Mula ngayon, manmanan mo nang mabuti si Jang.
Po? Mamanmanan po ulit?
Maliwanag po.
WARD NG MILITAR, EKSPERIMENTO SA TAO TAGONG LABORATORYO, GINANG MAEDA
GINANG MAEDA
Huwag ka nang mag-alala. Magiging ayos din siya.
Napakalaki ng utang ko kay Manong Gu.
Hindi.
Hindi ko na mabilang ang beses na iniligtas mo siya.
Binayaran lang niya ang isa roon.
Ang epekto ng pagpapahirap…
matagal 'yon, hindi ba?
Umalis ka na.
Hindi, dito lang ako.
May naghihintay sa 'yo.
Araw-araw siyang pumupunta rito
para makita kung nakabalik ka nang ligtas.
Ako na kay Manong Gu.
Puntahan mo na siya.
Hindi po ba kayo maghahapunan?
Hindi ako gutom.
Kumain ka na.
Gusto ninyo ibili ko kayo ng bola-bola?
Babalik po ako agad.
Sino ka?
Agresibo ka pa rin.
Nakita mo na ang mukha ko,
pakawalan mo na ako.
Ginoong Jang…
Ganyan din ang nararamdaman ko.
Ako rin…
nangulila sa 'yo.
May sasabihin ka ba?
Sabihin mo nga.
Gaano karami ang nalalaman mo tungkol sa tagong laboratoryo
sa Ospital ng Ongseong?
May nalalaman ka ba sa totoong nangyayari roon?
Wala akong hindi nalalaman.
Ano'ng ginawa mo kay Akiko?
Tinatanong ko kung ano'ng ginawa mo!
Nagkakamali ka yata.
Wala kang karapatang itanong sa akin 'yan.
At wala akong obligasyong sabihin sa 'yo.
Ano 'ka mo?
Mula sa umpisa, nabuo ang relasyon natin sa kapakinabangan natin sa isa't isa.
Kailangan ko ng asawa para makarating ako sa Joseon.
At kailangan mo naman ang pangalan at angkan ko para umangat at magtagumpay.
Naaasiwa ako sa bigla mong pagtangan sa papel
bilang kabiyak ko, G. Ishikawa.
Hindi mo dapat pinakialam si Akiko.
At hindi mo rin dapat pinapunta roon si G. Jang.
Nagkasundo tayong hindi makikialam sa buhay ng isa't isa.
Ikaw ang unang sumira sa kasunduan!
Iginagalang ko ang libangan mo.
Pero ang magkaroon ng anak,
ibang usapan na 'yon.
Alam mo bang may napupusuan na si Jang Tae-sang?
Isang taga-Joseon na nagngangalang Yoon Chae-ok.
At mukhang bata at maganda siya.
Nakakaawa ka naman.
Walang saysay ang lahat ng paghihirap mo
para alagaan siya at pagalingin.
Ito na po 'yong bola-bola ninyo.
Tayo na.
Mahina ka pala!
Huwag.
Lumayo ka!
Lumayo ka sa 'kin!
Myeong-ja?
Kung ganoon, ito pala ang mga Najin?
Tama ka.
Nakuha ang mga 'yan sa mga yelo sa Bundok ng Muryong,
sa tirahan ng mga taong Na.
At sabi mo, pumapasok ito sa utak ng tao
para lumikha ng mga halimaw tulad ni Seishin?
Hindi.
Kung Najin lang, magiging mabangis lang sila.
Habang nananatili silang mukhang tao,
magkakaroon lang sila ng pag-iisip na mabuhay at mangain,
at utak ng tao ang pangunahin nilang kakainin.
Mas agresibo at mas marahas sila kaysa sa ibang mabangis na hayop,
mabilis silang kumilos at madaling gumagaling ang sugat nila.
Bakit ganoon ang naging anyo ni Seishin?
Dahil tinurukan siya ng serum na mayroong anthrax.
Kapag tinurukan ng serum na 'yon sa panahon ng pagiging mabangis nila,
magiging katulad na sila ni Seishin.
Mayroon ba silang kahinaan?
Ayaw nila sa sikat ng araw at apoy,
at mahina rin sila laban sa nitrogen.
Huminahon ka.
Bakit mo ginagawa ito?
Myeong-ja!
Nakakakilabot.
Para maalala ang pagiging tao kahit sa ganoong kalagayan…
Ospital ng Ongseong.
Siguradong pinag-eksperimentuhan siya.
May pinaputok pong pulang hudyat sa Jongno.
Doon! Hulihin siya!
Tumigil ka!
Huwag siyang hayaang makawala.
Opo!
Hindi siya nakakaalala noong una hanggang sa makita niya ang anak niya.
Anak?
May anak si Seishin?
Pumasok siya rito para hanapin ang ina niyang sampung taon nang nawawala.
Noong makilala nito ang kanyang anak…
parang may nabuhay sa loob niya.
Ano'ng pangalan ng anak niya?
Yoon Chae-ok.
Isa siyang tiktik.
Alam mo bang
may napupusuan na si Jang Tae-sang?
Isang taga-Joseon na nagngangalang Yoon Chae-ok.
-Hanapin ninyo siya! -Opo!
-Dito rin! -Opo!
-Bilis! -Dito!
-Kilos! -Hanapin siya!
Doon! Hulihin siya!
Ayos ka lang ba?
Kapag nahuli siya, baka patayin siya.
Hindi, baka mas malala pa ang abutin niya.
Katulad ng aking ina.
Habulin ninyo siya!
Takbo!
Hulihin siya!
Tayo na.
Huwag ninyo akong patayin…
Huwag ninyo akong patayin!
Pakiusap, huwag…
Sandali!
Doon tayo!
Hanapin siya!
Huwag siyang pakawalan!
Diyan ka lang!
Huwag ninyo akong…
Pakiusap, huwag ninyo akong patayin!
Pakiusap, huwag ninyo akong…
Huwag ninyo akong patayin!
Tagapagsalin ng Subtitle: Erika Ivene Verder Columna